cyanic-selkie/wikianc huggingface dataset:
Igor Akinfejev
2006 pälvis ta Rahvaste Sõpruse ordeni.
12. aprillil 2009 lasi Akinfejev kohtumises Moskva Lokomotiiviga sisse oma 100. värava Venemaa meistriliigas (mängu võitis AKSK 4:1). Sellega püstitas Akinfejev omalaadse Venemaa rekordi: oma 100. värava Venemaa meistriliigas lasi ta sisse alles 140. kohtumises, kõigil ülejäänud väravavahtidel, kellele 100 väravat löödi, juhtus see märksa varem (senine rekord oli 120. kohtumine).
Koondisekarjäär
Esimest korda arvati Akinfejev Venemaa koondisse 28. aprillil 2004 sõprusmängus Norra jalgpallikoondise vastu. Selle mängu kaotas Venemaa 2:3. Kokku on ta 7. septembri 2010 seisuga pidanud Venemaa esindusmeeskonnas 43 mängu ja lasknud neis sisse 38 väravat.
Järgmist koondisekohtumist tuli oodata peaaegu aasta aega. See oli 2006. aasta MM-valikmäng Eesti jalgpallikoondise vastu, mis lõppes 1:1. Selles sarjas mängis Akinfejev pooled kohtumised ning lasi neis sisse 3 väravat. Venemaa jäi alagrupis Portugali ja Slovakkia jalgpallikoondise järel kolmandale kohale (Eesti oli neljas) ega pääsenud MM-finaalturniirile.
2008. aasta EM-valikturniiril mängis Akinfejev 5 kohtumises ja lasi neis sisse 1 värava. Sellega tõusis ta Venemaa esiväravavahiks. Venemaa saavutas alagrupis Horvaatia jalgpallikoondise järel teise koha (Eesti oli 6.) ja Akinfejev mängis EM-finaalturniiril kõik 5 kohtumist. Neist Hispaania jalgpallikoondise vastu laskis ta sisse 7 väravat (4 alagrupis ja 3 poolfinaalis), ülejäänud mängudes ainult 1 värava.
2010. aasta MM-valikturniiril mängis Akinfejev koos lisavalikmängudega 12 kohtumist ja laskis neis sisse 8 väravat. Venemaa saavutas alagrupis Saksamaa järel ja Soome ees teise koha, kuid kaotas lisavalikmängudel Sloveeniale ega pääsenud finaalturniirile.
Club Fantastic Megamix
"Club Fantastic Megamix" oli kombineeritud singel, mille andis välja Wham! aastal 1983 ja see oli Innervision Recordsi duo viimane singel. Selle miksis DMC-s Alan Couthard ja selle kiitis heaks Innervision Recordsi juht Mark Dean. Singel ilmus kolm kuud pärast Wham! oli alustanud sildilt lahkumise menetlust ning George Michael ja Andrew Ridgeley lükkasid selle tagasi. Singel, mis koosnes lugudest "A Ray of Sunshine", "Love Machine" ja "Come On" albumilt Fantastic, jõudis Ühendkuningriigi singlite edetabelis 15. kohale.
Ainus põhjus, miks "Club Fantastic Megamix" välja anda sai, oli see, et laulud olid juba välja antud. Enne loo avaldamist on väljaandjal õigus anda esimene litsents loole, mille autoriõigused talle kuuluvad. Kuna need kolm laulu olid juba üldsusele avaldatud, ei saanud laulukirjutaja takistada plaadifirmat selle teise väljaande loomist.
Gavieze
pisi|Gavieze mõisa häärber Gavieze on küla (vidējciems) Lätis Lõuna-Kuramaa piirkonnas, Gavieze valla halduskeskus. Küla asub merepinnast 34 meetri kõrgusel, Liepājast 21 kilomeetri kaugusel.
Gaviezes on raamatukogu.
Külas kasvav saar ümbermõõduga 3,76 meetrit ja kõrgusega 20 meetrit on looduskaitse all. Gavieze Puuslikumäe linnamägi on muinsusmälestisena riikliku kaitse all.
Tirana Kristuse Ülestõusmise katedraal
Tirana Kristuse Ülestõusmise katedraal (albaania keeles Katedralja Ngjallja e Krishtit) on Albaania Õigeusu Kiriku peakirik Tirana kesklinnas.
Mark Rõbak
Ta lõpetas Moskva Riikliku Ülikooli matemaatikateaduskonna.
Emigreerus koos vanematega 1972. aastal Iisraeli, kus töötas ligi 30 aastat IBM-is.
2001. aastal pensionile jäänuna pühendus ta Eesti juutide ajaloo ja mälu uurimisele ja jäädvustamisele.
K
K (väiketähena k) on eesti tähestiku ja teiste ladina kirja kasutavate tähestike täht. K on ladina tähestiku 11. täht.
K-le vastab kreeka tähestikus kapa ja kirillitsa К.
Konrad Szymański
pisi|Konrad Szymański (2016) Konrad Krzysztof Szymański (sündinud 6. detsembril 1969 Kaliszis) on Poola poliitik (erakonnas Õigus ja Õiglus). Ta asub novembris 2015 Poola Euroopa asjade ministri ametikohale.
Ta on pärit Suur-Poola vojevoodkonnast). Ta lõpetas aastal 1995 Adam Mickiewiczi nimelise Poznańi Ülikooli õigusteaduse magistrina. Aastatel 2004–2014 oli ta Euroopa Parlamendi liige (Euroopa Konservatiivide ja Reformistide fraktsioonis). Pärast 2015. aasta Poola parlamendivalimisi on tal lootus asuda Poola Euroopa asjade ministri ametikohale.
Chris Löwe
Ta alustas klubikarjääri Saksamaal. 2002. aastal liitus ta Chemnitzer FC-ga ning klubi põhimeeskonnas Saksamaa neljandas liigas Regionalliga Nord debüüdi hooajal 2008–09. 2011. aastal liitus ta Saksamaa kõrgliiga klubiga Dortmundi Borussia. Kuigi ta tuli klubiga hooajal 2011–12 Saksamaa meistriks, pääses ta sel hooajal Saksamaa kõrgliigas väljakule vaid seitsmes mängus. 2013. aastal liitus ta Saksamaa esiliigaklubiga 1. FC Kaiserslautern, kus mängis kokku neli hooaega.
2016. aastal sõlmis ta kolmeaastase lepingu Inglismaa esiliigaklubiga Huddersfield Town. Hooajal 2016–17 kindlustati tänu võitudele üleminekumängudel pääs esiliigast kõrgliigasse. Huddersfield Towniga mängis ta Inglismaa kõrgliigas kaks hooaega.
2019. aasta mais liitus ta Dresdeni Dynamoga.
Tuli
pisi Tuli on kõrgel temperatuuril põlemisel leekide moodustumisel ilmnev nähtus, mille käigus eraldub valgust ja soojust.
Tule tekkimise eelduseks on kolme komponendi olemasolu: kütus, oksüdeerija ja piisavalt suur kuumus. Oksüdeerija võib olla näiteks õhuhapnik ning peab toimuma süttimistemperatuuri ületamine. Kuna elame õhu atmosfääris, milles kõige aktiivsem oksüdeerija on hapnik, siis enamasti ongi tule puhul tegemist hapniku ja põleva aine (täpsemalt pürolüüsi käigus tekkinud aurude) kiire omavahelise reaktsiooniga. Kuna tuli koosneb kolmest osast, siis ka tule kustutamine, tuletõrje on sihipärane tegevus selleks, et neid osasid vähendada. Tule kustutamiseks tuleb võimalusel vähendada kütuse hulka, alandada temperatuuri ja takistada hapniku juurdepääsu. Kui tule kuumus pole väga kõrge, saab tuld kustutada veega. Kuna vee keemilised sidemed vee molekulides ja molekulidevahelised vesiniksidemed kokku omavad küllalt palju energiat, siis neelab vesi palju soojusenergiat-soojeneb suhteliselt aeglaselt. See on põhjuseks, et vesi jahutab tule kollet, vähendades pürolüüsi. Kuna vesi katab põleva pinna, siis takistavad vee molekulid vabade hapniku molekulide juurdepääsu. Kui tule kaks komponenti on piisavalt vähendatud, siis tuli kustub. Kui aga põlemistemperatuur on piisavat kõrge, siis vee molekulid lagunevad ja kuna tekib juurde täiendavat hapnikku, siis põlemisprotsess, tuli muutub hoopis aktiivsemaks. Samuti ei tohi tuld veega kustutada voolu all elektrijuhtmete läheduses.
EDA
EDA võib tähendada järgmist:
Eda võib tähendada järgmist:
Venemaa Olümpiakomitee sportlased 2022. aasta taliolümpiamängudel
Venemaa sportlased osalesid 2022. aasta taliolümpiamängudel Hiinas Pekingis 4.–20. veebruaril Venemaa Olümpiakomitee lipu all. 9. detsembril 2019. aastal määras Maailma Antidopingu Agentuur (WADA) Venemaale nelja-aastase rahvusvahelise spordikeelu pärast seda, kui see leidis, et Venemaa võimud manipuleerisid Venemaa Antidopingu Agentuuri esitatud andmetega, eesmärgiga kaitsta selle riiklikus dopinguskeemis osalevaid sportlasi. Nagu ka 2018. aasta taliolümpiamängudel, lubab WADA üksikutel Venemaa sportlastel võistelda neutraalselt kindlaksmääratava tiitli alusel (mis ei pruugi sisaldada nimetust "Venemaa").
Venemaa esitas hiljem WADA otsuse peale Spordiarbitraažikohtule (CAS) kaebuse. Spordiarbitraažikohus otsustas 17. detsembril 2020. aastal WADA määratud karistuse vähendamise kohta Venemaa kaebuse läbivaatamisel. Selle asemel, et keelata Venemaal osaleda spordiüritustel, lubas määrus Venemaal osaleda olümpiamängudel ja muudel rahvusvahelistel võistlustel, kuid kahe aasta jooksul ei tohi meeskond kasutada Venemaa nime, lippu ega hümni ning peab esinema "neutraalse sportlasena" või "neutraalse meeskonnana". Määrus lubab võistkondade vormiriietel kanda sõna "Venemaa" ja kasutada vormiriietuse kujunduses Venemaa lipu värve, kuigi nimi peaks olema võrdselt ülekaalus tähisega "Neutraalne sportlane/meeskond". 19. veebruaril 2021. aastal teatati, et Venemaa võistleb Venemaa Olümpiakomitee nime järgi akronüümi "ROC" all. ROK teatas, et Venemaa riigilipp asendatakse Venemaa Olümpiakomitee lipuga. Samuti oleks lubatud kasutada koondisevormi, millel on kiri "Venemaa Olümpiakomitee" või lisatakse akronüüm "ROC".
15. aprillil 2021 avalikustati Venemaa Olümpiakomitee sportlaste vormirõivad, millel on Venemaa lipuvärvid. 22. aprillil 2021. aastal kiitis ROK heaks Venemaa hümni asendamise pärast seda, kui varasem isamaalise vene laulu "Katjuša" valik lükati tagasi. Kasutatakse fragmenti Pjotr Tšaikovski 1. klaverikontserdist.
Pink String Quartet
Pink String Quartet on Saksamaa ettevõtte Mezzo-Forte valmistatud süsinikkiust keelpillidega mängiv keelpillikvartett.
Kvarteti asutas tšellist Andre Pere. Esimene kontsert toimus 2019. aasta mais Tallinnas Kadrioru lossis. 14. veebruaril 2020 toimus kvarteti kontsert Berliinis Blackmore's Berlins Musikzimmeri saalis.
Korpuse laiend
Laiendite uurimine on korpuseteoorias tähtis, sest iga korpuste homomorfism on laiend.
Põhidefinitsioonid
Kui E on korpus, siis selle alamkorpus on selle alamhulk K, mis on kinnine liitmise ja korrutamise ning pöördelemendi ja vastandelemendi võtmise suhtes ning sisaldab ühikelementi ja millel on defineeritud kõik needsamad algebralised tehted mis korpuses E. Siis korpust E nimetatakse korpuse K laiendiks. Seda laiendit tähistatakse E\supset K, E/K või K\subset E). Seda tähistust tõlgendatakse sageli korpuste paarina, ja sageli nimetatakse laiendiks seda paari. Korpuste homomorfism on alati injektiivne, st on sisestus. Sellest järeldub, et konkreetse laiendi E\supset K etteandmine on samaväärne homomorfismi f:K\to E etteandmisega.
Iga laiendi E\supset K korral on E vektorruum üle korpuse K. Siis saab E elemente käsitada "vektoritena". K elemente "skalaaridena, vektori korrutamise skalaariga annab korrutamine korpuses E. Selle vektorruumi mõõdet nimetatakse laiendi astmeks ja tähistatakse [E:K]. 1. astme laiendit nimetatakse triviaalseks laiendiks, 2. ja 3. astme laiendit vastavalt ruutlaiendiks ja kuuplaiendiks. Kui laiendil on lõplik aste, nimetatakse seda lõplikuks laiendiks, vastasel juhtumil lõpmatuks laiendiks.
Näited
Kompleksarvude korpus \mathbb C on reaalarvude korpuse \mathbb R laiend. See laiend on lõplik:, sest (1, i) on baas. Reaalarvude korpus on omakorda ratsionaalarvude korpuse laiend; selle laiendi aste on kontiinumi võimsus, sellepärast on see laiend lõpmatu. Hulk on korpuse  \mathbb Q laiend, mis on ilmselt lihtne. Korpuse \mathbb Q lõplikke laiendeid nimetatakse algebralisteks arvukorpusteks ja need on algebralise arvuteooria tähtis uurimisobjekt.
Tavaline antud korpuse laiendamise protseduur, mis võimaldab lisada sellesse polünoomi f(x) juure, on polünoomide ringi faktorringi võtmine polünoomi f(x) tekitatud peaideaali järgi. Olgu K näiteks korpus, mis ei sisalda võrrandi x^2=-1 juurt. Siis polünoom x^2+1 on korpuses K taandumatu, järelikult ideaal (x^2+1) on maksimaalne, seega faktorring   on korpus. See korpus sisaldab võrrandi x^2+1=0 juurt: see on polünoomi x kujutis faktoriseerimiskujutuse puhul. Kui seda protseduuri mitu korda korrata, võib saada antud polünoomi lahutuskorpuse, s.o korpuse, milles antud polünoom lahutub lineaarteguriteks.
Algebralisus ja transtsendentsus
Olgu E korpuse K laiend. Korpuse E elementi nimetatakse algebraliseks üle korpuse K, kui ta on juur mingist (nullpolünoomist erinevast) polünoomist kordajatega korpuses K. Mittealgebralisi elemente nimetatakse transtsendentseteks. Näiteks laiendi puhul on imaginaarühik algebraline element, sest ta rahuldab võrrandit x^2+1=0.
Eriti tähtis on laiend : termineid "algebraline arv" ja "transtsendentne arv" (põhikorpust mainimata) kasutatakse just seda laiendit silmas pidades.
Kui lihtne laiend on tekitatud algebralise elemendiga, siis ta on lõplik laiend. Vastasel juhtumil on korpuse E ainsad elemendid, mis on algebralised üle korpuse K, korpuse K elemendid ise.
Galois' laiendid
Algebralist laiendit E\supset K nimetatakse normaalseks laiendiks, kui iga taandumatu polünoom f(x) üle korpuse K, millel on vähemalt üks juur korpuses в E, lahutub E lineaarteguriteks.
Algebralist laiendit E\supset K nimetatakse separaabliks laiendiks, kui korpuse E iga element on separaabel, st tema minimaalsel polünoomil ei ole kordseid juuri. Teoreem primitiivsest elemendist väidab, et igal lõplikul separaablil laiendil on primitiivne element. Galois' laiend on laiend, mis on ühtaegu separaabel ja normaalne.
Iga laiendi E\supset K puhul võib vaadelda korpuse E niisuguste automorfismide hulka, mis jätavad korpuse K elemendid paigale. Kui laiend on Galois' laiend, siis seda rühma nimetatakse laiendi Galois' rühmaks.
Laiendi E\supset K puhul on sageli kasulik kirjeldada vahekorpusi. Galois' teooria põhiteoreem väidab, et vahekorpuste hulga ja Galois' rühma alamrühmade hulga vahel on bijektsioon, mis pöörab sisalduvusjärjestuse ümber.
Luulik Kokamägi
Luulik Kokamägi (15. aprill 1921 Pärnu – 25. juuni 1986 Tallinn) oli eesti maalikunstnik.
Elukäik
Sündis õpetaja perekonnas. Õppis 1935–1939 Valga reaalkoolis ning astus 1939 Tallinna Riigi Kõrgemasse Kunstikooli. 1940–1942 õppis Valga Gümnaasiumis. Mobiliseeriti 1944 Punaarmeesse, kus oli 1946. aastani. Astus 1947 Tartu Riiklikku Kunstiinstituuti ja lõpetas 1953 Tallinnas Eesti NSV Riikliku Kunstiinstituudi.
Tegutses 1946 Valgas Säde teatri dekoraatorina, 1953–1957 Tallinnas Kunstitoodete Kombinaadi dekooriateljees, seejärel tegutses vabakunstnikuna. 1979–1980 oli ERKI-s maaliõppejõud.
Looming
Luulik Kokamägi kujunemine hinnatud portreemaalijaks toimus juba 1950. aastate keskel, varsti pärast ERKI lõpetamist. Tema varasemad portreed on  väheldase formaadiga, mõneti vanameisterlikult tumedapoolses, peenetundeliselt nüansseeritud gammas. 1950-ndate lõpul muutus tema õhulisemaks, ekspressiivsemaks, koloriit helenes. Ta maalis vanu ja noori, maainimesi ja kultuuritegelasi, kusjuures eriti  õnnestusid tal naiste ja laste portreed. Tema „Utra Mari“ (1954, Tartu Kunstimuuseum), „ Baleriin Ülle Ulla“ (1956, Eesti Teatri- ja Muusikamuuseum), „Kunstiteadlane Inge Teder“ (1957), „Näitleja Inna Taarna“ (1961, mõlemad Eesti Kunstimuuseum) kuuluvad  tolleaegse portreekunsti paremikku.
Isiklikku
Oli abielus maalikunstnik Imbi Lindiga. Tema tütred on maalikunstnik Epp Maria Kokamägi ning metallikunstnik Ilo Kokamägi.
Poola 2022. aasta taliolümpiamängudel
Poola osales 2022. aasta taliolümpiamängudel Pekingis 57 sportlasega, kes võistlesid 10 spordialal.
Haywoodi maakond
pisi|Asend Põhja-Carolina osariigis pisi|Maggie Valley vaadatuna [[Waterrock Knobi mäetipust]] Haywoodi maakond (Haywood County) on maakond USA-s Põhja-Carolina osariigi lääneosas. Geograafilised koordinaadid on 35°55' N, 82°98' W.
Maakonna halduskeskus on Waynesville.
Maakonna pindala on 1437 km². Veepindala on 3 km².
2010. aasta rahvaloenduse järgi oli seal 59 036 elanikku. 2000. aastal oli elanike arv 30 707.
Ajalugu
Haywoodi maakond moodustati 1808. aastal Buncombe'i maakonna lääneosast. Maakond on saanud nime USA poliitiku ja rahandusministri John Haywoodi järgi.
Aletschhorn
Aletschhorn, Berni Alpide teiseks kõrgeim mägi Finsteraarhorni järel, on ainus kõrgematest tippudest, mis asub täielikult Valais' kantonis. See on aheliku kulminatsioonipunkt, mis kulgeb paralleelselt eraldava seljakuga ja mis ületab seda oma peamiste tippude kõrgusel. Seistes seega Berni Alpide peamise mäestiku ja Penniini Alpide vahel, jagab see Bietschhorni eelist, et ta asub enda ümber asuvate kõrgete tippude suhtes kesksel positsioonil. Sageli arvatakse, et Aletschhornil Alpide tippude panoraamvaadetest kõige ilusam.
Geograafia
thumb|left|Aletschhorn (paremal) vaadatuna [[Oberaletschi liustikult]]
Põhjatiival asub Aletschfirn, mis on Aletschi liustiku osa. Edelas asub Oberaletschi liustik ja kagus asub Mittelaletschi liustik. Mõlemad on Massa jõe valgalas, mis saab alguse Aletschi liustikult ja jõuab Rhône'i jõkke. Selle kauge asukoht liustike keskel tähendab, et Aletschhorn on vaatamata oma kõrgusele harvemini külastatav ja vähem tuntud kui Jungfrau ja Eigeri tipud, mis asuvad umbes 10 km põhja pool.
Ronimisajalugu
thumb|left|Aletschhorni põhjakülg vaadatuna [[Lötschenlückelt]]
Aletschhornile roniti esmakordselt peaaegu 50 aastat pärast Jungfrau esmatõusu. Esmakordselt Jungfraule ronimisel kasutasid ronijad Aletschfirni baaslaagreid Aletschhorni jalamil.
Aletschhornile ronisid esmakordselt 1859. aastal Francis Fox Tuckett, J. J. Bennen, V. Tairraz ja Peter Bohren. Seltskond veetis öö mõnes kaljulõhes Mittel Aletschi liustiku kohal (mäe idaküljel) ning järgmisel hommikul, 18. juunil, alustas tõusu ja jõudis lumisele seljakule, mis ühendab Dreieckhorni peamise tipuga. Läbipääs piki seda seljakut nii varajasel aastaajal, enne kui lumi on hästi konsolideerunud, hõlmas teatavat riski ja 50° nurga all firninõlva, mis nõudis hoolt ja head sammulõikust. Kuid tippu jõuti ilma suuremate raskusteta. Nagu paljud teised mägironijad, võttis Tuckett kaasa baromeetri ja tegi teaduslikke tähelepanekuid. Ta märkis jäist temperatuuri ja väga tugevat tuult, mis tuiskas lund ja ähvardas ronijaid ümber lükata.
thumb|Aletschhorn vaadatuna [[Jungfraujochilt]]
Oeconomicum
pisi|Tartu Ülikooli Oeconomicum, november 2012 pisi|Tartu Ülikooli Oeconomicumi tagakülg, november 2012 Oeconomicum oli Tartu Ülikooli majandusteaduskonna hoone, mis asus Tartus Ülejõe linnaosas Emajõe kaldal aadressil Narva maantee 4.
Stelmužė tamm
pisi|Stelmužė tamm, 2001
Stelmužė tamm on tamm Leedus Zarasai rajooni Imbradase valla Stelmužė külas. Tegemist on nii Leedu kui ka kõigi Baltimaade kõige vanema tammega ja vanuselt kolmanda tammega Euroopas. Selle ümbermõõt on mõõtmiskõrgusel 9,58 meetrit ja kõrgus on 23 meetrit. Tamme vanuseks peetakse 1500 aastat, mõnede arvamuste kohaselt ka 2000 aastat, ent kuna puu keskosa oli tabanud mädanik ja mädanenud osa on välja puhastatud, pole täpne puu vanuse mõõtmine võimalik. Mõõdetava osa vanuseks oli 1000 aastat. Vaatamata oma vanusele on sellest jämedam Lätis kasvav Kaive tamm.
Tamm kasvab Stelmužė mõisa pargis. Aastal 2016 valiti see Leedus aasta puuks.
Käru mõis
pisi|Käru mõisa peahoone (september 2011) Käru mõis (saksa keeles Kerro) oli rüütlimõis Vändra kihelkonnas Pärnumaal. Nüüdisajal jääb mõis Järva maakonda Türi valda.
Mõis rajati 18. sajandi keskel.
Mõisa hilisem uusrenessanss-stiilis peahoone ehitati 1878 (arhitekt Robert Pflug).
Za Ruljom
Za Ruljom (vene keeles За рулём, 'rooli taga') on Moskvas alates 1928. aasta aprillist ilmuv autoajakiri. Sõja tõttu katkes ajakirja ilmumine 1941. aastal, uuesti hakkas ajakiri ilmuma 1956. aastal.
Ajakiri ilmub üks kord kuus, 2010. aastal oli tiraaž 460 000 eksemplari.
Tarn-et-Garonne'i departemang
Tarn-et-Garonne [t'arn e ga'ron] on 2. järgu haldusüksus (departemang) Prantsusmaal Oksitaania piirkonnas. Departemangule on nimi pandud Tarni ja Garonne'i jõe järgi.
Departemang moodustati Prantsuse esimese keisririigi ajal Napoleon I keiserliku dekreediga 21. novembril 1808. 2015. aastani kuulus departemang Midi-Pyrénées' piirkonda.
Departemang jaguneb halduslikult:
Aegna Komandantuur
pisi|305 mm Aegna saare rannapatarei nr 1, 1934. aastal Aegna Komandantuur (ka Aegna Saare Komandantuur) oli Eesti sõjaväe merekindluste territoriaalne rannakaitseüksus aastail 1918–1940. Selle koosseisu kuulusid Aegnal ja Viimsi poolsaarel asunud patareid ja kitsarööpmeline raudteeliin Aegnal.
Aegna saarel asunud Peeter Suure merekindluse rannakaitsepatarei nr 15 laskemoonalaod õhiti ning rannakaitsepatarei lõhuti veebruaris 1918, kui bolševikud pidid sakslaste pealetungi kartusel Eestist lahkuma, puruks peksti ohvitseride eluruume ja süüdati sõdurite barakke. 1918. aasta 13. novembril asuti saarel patareisid taastama ning 1. maiks 1919. aastal oli osa patareid lahingukõlblikuks taastatud. Aegna Ohvitseride kasiino hoone, mis on ehitatud arvatavasti 1914. aasta paiku, taastati 1920. aastatel, ja põhjalikumalt ehitati ümber 1930-ndatel. Aegnal asunud suurtükipatarei allus algselt Kaitseliidu Tallinna Kindluse rannakaitse divisjonile ja hiljem 25. detsembril moodustatud 1. kindluse raskesuurtükiväe divisjonile, divisjoni ülem Eduard Aindt. 1919. aasta veebruarist kuulus divisjoni rannapatareide osakonda.
Aegna rannapatareid
Merejõudude juhataja päevakäsuga nr 1641 31. oktoobrist 1919 kästi patareid nimetada järgmiselt:
Aegna saarel asus kokku viis patareid: 305 mm, 152 mm ja 130 mm rannapatarei ning kaks väikesekaliibrilist dessandi- ja õhutõrjepatareid. Lisaks 1927. aastal Aegna komandantuurile allutatud, Viimsi poolsaarel paiknenud kolm rannapatareid.
1. septembril 1939 oli merekindluste Aegna komandantuuris:
Komandantuuriga seotud militaarehitised
6. septembril 1940 võeti endised Eesti merekindluste patareid Nõukogude Punalipulise Balti laevastiku koosseisu ning komandantuuride põhjal moodustati Balti laevastiku Läänemere rajooni rannakaitse kaks divisjoni. Naissaarel ja Suurupil paiknenud patareidest moodustati 96. üksik rannakaitse suurtükidivisjon ja Viimsi poolsaarel paiknenud Miiduranna ja Tammneeme patareid hakkasid need kuuluma koos Aegna patareidega 94. üksikusse rannakaitse suurtükidivisjoni.
Paulo Henrique Ganso
Paulo Henrique Chagas de Lima (tuntud ka kui Paulo Henrique Ganso või lihtsalt Ganso; sündinud 12. oktoobril 1989 Ananindeuas) on Brasiilia jalgpallur, kes mängib ründava poolkaitsjana Brasiilia kõrgliigaklubis Fluminense.
Ta alustas klubikarjääri Santoses, millega liitus 2005. aastal. Klubi põhimeeskonnas debüteeris ta 2008. aastal. Järgmisel aastal tegi läbimurde, kui lõi Brasiilia kõrgliigas kaheksa väravat. 2010. aasta São Paulo osariigi meistrivõistlustel lõi ta kümme väravat, kuid jäid vigastuse tõttu Brasiilia kõrgliiga hooaja teisest poolest eemale. 2011. aastal võitis ta Santosega Copa Libertadorese.
2012. aasta septembris sõlmis ta viieaastase lepingu Brasiilia kõrgliigaklubiga São Paulo.
2016. aasta juulis siirdus ta kümne miljoni euro eest Hispaania kõrgliigaklubisse Sevilla. Sevillas ta kindlaks algkoosseisu liikmeks aei saanud ja hooajal 2018/19 oli ta Sevillast laenul Prantsusmaa kõrgliigaklubis Amiens.
2019. aasta jaanuaris naasis Ganso Brasiilia kõrgliigasse ja sõlmis viieaastase lepingu Fluminensega.
2012. aasta suveolümpiamängude jalgpalliturniiril võitis Ganso Brasiilia olümpiameeskonna koosseisus hõbemedali. Brasiilia jalgpallikoondises mängis ta aastatel 2010–2012 kaheksa korda. Ta kuulus Brasiilia koondisse 2011. aasta Copa Américal ja varumängijana 2016. aastal Copa América Centenariol.
Marika Saar (proviisor)
pisi|Marika Saar 2021. aasta Arvamusfestivalil Marika Saar (sündinud 23. jaanuaril 1971) on eesti kliiniline proviisor.
Danny Graham
pisi|Danny Graham (2010) Daniel Anthony William Graham (sündinud 12. augustil 1985 Gatesheadis) on Inglismaa jalgpallur, kes mängib ründajana Inglismaa esiliiga klubis Blackburn Rovers.
Marika Saar (proviisor)
Haridus
Marika saar kaitses 2001. aastal magistritöö Tartu Ülikooli farmaatsia instituudis, kliinilise farmaatsia magistrikraadi 2012. aastal Strathclyde'i ülikoolis. Alates 2015. aastast on ta Tartu Ülikooli meditsiinivaldkonnas doktorantuuris.
Danny Graham
Ta on veetnud kogu klubikarjääri Inglismaal. Ta alustas klubikarjääri Middlesbrough's, kuid tegi profidebüüdi hooajal 2003–04 Inglismaa tugevuselt neljanda liiga klubis Darlington. Järgmisel hooajal tegi ta Middlesbrough' ridades debüüdi Inglismaa kõrgliigas. Premier League'is on ta mängud veel Swansea Cityga (2011–2012), Sunderlandiga (2013 ja 2015–2016), Hull Cityga (2013–14). Inglismaa kõrgliigas on ta teinud kõige edukama hooaja 2011–12, kui ta lõi Swansea City särgis 12 väravat. Ühelgi teisel hooajal pole kõrgliigas üle kolme värava löönud.
Marika Saar (proviisor)
Töö ja ühiskondlik tegevus
Saar on töötanud Saare Apteegi proviisorina, Pärnu haigla apteegi juhatajana ja Tartu ülikooli kliinikumi proviisorina. Alates 2012. aastast on ta TÜ kliinikumi kliiniline proviisor, alates 2021. aastast Tartu Ülikoolis kliinilise farmaatsia nooremlektor.
Danny Graham
Lisaks Premier League'ile on ta paljude klubidega mänginud Inglismaa esiliigas ja tugevuselt kolmandas liigas League One. Hooajal 2010–11 lõi ta Watfordi särgis Inglismaa esiliigas 21 väravat ning oli sel hooajal liiga suurim väravakütt. Liigas on ta löönud ühel hooajal vähemalt kümme väravat kokku kaheksal hooajal.
Rajoon (ansambel)
pisi|Rajoon. [[Kristel Mägedi ja Mait Vaik. Videotõmmis "Korrus kõrgemal"]] Rajoon on kirjanduslik-muusikaline projekt (ansambel) mille eestvedajateks on luuletajad Kristel Mägedi ja Mait Vaik. Tehakse omaloomingut. 2021. aasta sügisel andis Rajoon välja neli esimest videomaterjaliga illustreeritud muusikapala "Korrus kõrgemal" (M. Vaik), "Düün" (M. Vaik / K. Mägedi), "Adaptsioon" (M. Vaik) ja "Karjäärides on kevad" (K. Mägedi / M. Vaik). Stilistiliselt on Rajoon seinast-seina vabakava.
Danny Graham
Hooajal 2010–11 valiti ta Inglismaa esiliiga (Watfordi meeskonnas) ja hooajal 2017–18 League One'i (Blackburn Roversi meeskonnas) sümboolsesse koosseisu. Hooajal 2010–11 valiti ta lisaks Watfordi hooaja parimaks mängijaks. 2019. aastal valiti ta Blackburn Roversi aasta mängijaks.
Rajoon (ansambel)
Mait Vaik on eesti kirjanik-muusik, mitmete tuntud laulutekstide autor. Tema luulet on helindanud Sõpruse Puiestee, Vennaskond, Metro Luminal, Kosmikud jt. Lisaks Rajoonile tegutseb ta ansamblis Sõpruse Puiestee. Kokku on helindatud umbes 160 Mait Vaigu lauluteksti-luuletust.
Jaunanna vald
Vald piirneb sama piirkonna Anna, Maliena ja Mālupe vallaga, samuti ka Gulbene piirkonna Litene ning Stāmeriena vallaga ja Balvi piirkonna Kubuli vallaga.
Valla suurim jõgi on Pedetsi jõgi, teine tähtsam jõgi on selle lisajõgi Paparze.
Ajalugu
Valla alad olid varem metsased, esimesed elanikud asusid sinna alles Rootsi ajal. Aastal 1920 kuulus valla aladel Vecanna mõisale 713, Jaunanna mõisale 629, aga Ate mõisale 439 hektarit maad. Aastal 1935 oli Anna valla pindala 148,3 km² ja seal oli 2338 elanikku. Teise maailmasõja ajal tegutsesid valla metsades nõukogude partisanid, hiljem peatus aga rinne Pedetsi jõel ja lahingutes hävis suurem osa valla hoonetest, maatasa tehti ka valla keskus Jaunanna küla. 1945. aastal moodustati valda Anna ja Meijeri külanõukogud, aastal 1949 likvideeriti aga vald ametlikult. Meijeri külanõukogu on saanud nime partisanide juhi Hugo Meieri järgi. Aastal 1990 muudeti Meijeri külanõukogu vallaks, samal aastal nimetati Meijeri vald ümber Jaunanna vallaks. 2009. aastast kuulub vald Alūksne piirkonda.
Kaitstavad objektid
Muinsusmälestistest on kohaliku kaitse all Jaunanna mõisa jahiloss. Looduskaitse all on Gribažase tammed, samuti ka kaks Pedetsi-äärsetes metsades kasvavat põlispuud. Valda jääb ka 1325 ha suurune Jaunanna hoiuala.
Asustus
Aastal 2011 elas vallas 419 lätlast, 31 venelast, 1 valgevenelane, 17 ukrainlast, 1 poolakas ja 2 leedulast.
Valla külad on:
Ülejäänud valla elanikud elasid külade koosseisu mitte kuuluvates taludes.
Elsa (eesnimi)
Elsa on naisenimi.
2018. aasta seisuga oli see Eestis esinemissageduselt 298. naisenimi. 1. jaanuari 2018 seisuga oli Eestis eesnimi Elsa 519 naisel.
N. Žukovski nimeline Õhujõudude Inseneriakadeemia
pisi|Kooliga seotute varrukamärgis (vene нарукавная нашивка) aastast 1992 N. Žukovski nimeline Õhujõudude Inseneriakadeemia (vene Военно-воздушная инженерная академия имени Н. Е. Жуковского) Venemaal Moskvas tegutsenud kõrgem sõjaväeline õppeasutus (akadeemia). See oli maailma vanim ja suurim aeronautika haridust andev kõrgkool. Kõik Nõukogude Liidu ja Venemaa Föderatsiooni lendurid-kosmonaudid olid (kuni 2011. aastani) selle kooli lõpetajad. Kool on nimetatud vene teadlase Nikolai Žukovski järgi.
Kool asutati 23. novembril 1920.
Yacine Brahimi
Yacine Brahimi (araabia keeles: ياسين إبراهيمي; sündinud 8. veebruaril 1990 Pariisis) on Alžeeria jalgpallur, kes mängib Katari kõrgliiga klubis Al-Rayyan ja Alžeeria jalgpallikoondises äärepoolkaitsja või ründava poolkaitsjana.
Klubikarjäär
Brahimi sündis Prantsusmaal ja alustas jalgpalli mängimist Prantsusmaa klubides, mängides noorena muuhulgas Paris Saint-Germainis. 2006. aastal liitus ta Stade Rennais' noorteakadeemiaga. Profidebüüdi tegi ta hooajal 2009–10, kui oli laenul Prantsusmaa esiliiga klubis Clermont, lüües liigas kaheksa väravat. Järgmisel hooajal mängis ta juba Stade Rennais' meeskonnaga Prantsusmaa kõrgliigas. Hooajal 2012–2013 oli laenul Hispaania kõrgliiga klubis Granada. 2013. aastal sõlmis ta klubiga püsiva lepingu ja mängis Granadas ka järgmise hooaja, lüües liigas kolm väravat.
2019. aasta juulis liitus ta Al-Rayyaniga.
Koondisekarjäär
Brahimi esindas Prantsusmaa noortekoondisi, kuid otsustas hakata esindama Alžeeria jalgpallikoondist. Debüüdi tegi ta Alžeeria koondises 2013. aasta märtsis MM-i valikmängus Benini vastu. Ta valiti Alžeeria koondisse 2014. aasta maailmameistrivõistlusteks. Ta lõi maailmameistrivõistluste viimases alagrupimängus oma koondisekarjääri esimese värava Lõuna-Korea vastu. 2019. aastal tuli ta Alžeeria koondisega Aafrika meistriks.
Lisaks on ta kuulunud Alžeeria koondisse 2015. ja 2017. aasta Aafrika rahvaste karikavõistlustel.
Oconee maakond
thumb|Oconee maakonna kohtumaja Watkinsvilles Oconee maakond (Oconee County) on maakond USA-s Georgia osariigis.
Maakonna halduskeskus ja suurim linn on Watkinsville.
Maakonna pindala on 482 km². Veepindala on 1 km².
Elanike arv oli 2010. aasta rahvaloenduse järgi 32 808. Aastal 2000 oli elanikke 26 225.
Ajalugu
Oconee maakond moodustati 24. veebruaril 1875 Clarke'i maakonna edelaosast ja oli 135. Georgia maakond. Maakond on saanud nime Oconee jõe järgi.
Pikker (täpsustus)
Pikker on eesti äikesejumal. Tema järgi on nimetatud:
Elga (eesnimi)
Elga on naisenimi.
Lätis oli 2021. aasta 30. juuni seisuga eesnimi Elga 932 inimesel.
2018. aasta seisuga oli see Eestis esinemissageduselt 546. naisenimi. 1. jaanuari 2018 seisuga oli Eestis eesnimi 180 naisel.
1. jaanuari 2019 seisuga oli Eestis eesnimi 166 naisel. Kõige populaarsem oli eesnimi Elga vanuserühmas 85+, kus neid oli 10 000 elaniku kohta 15,70. Elga oli keskmiselt 79 aasta vanune (mediaanvanus oli 82).
Marion Cotillard
pisi|Marion Cotillard 2009. aastal Marion Cotillard (sündinud 30. septembril 1975 Pariisis) on prantsuse näitleja.
Bārta küla
Külas on lisaks vallavalitsusele veel põhikool, postkontor, rahvamaja, mille ruumides on ka raamatukogu, ja kultuurimaja. Seal asub ka koduloomuuseum. Külas on katoliku kirik.
Küla on kujunenud Bārta riigimõisa (Oberbartau) keskuse juurde. Nõukogude perioodil oli küla kohaliku kolhoosi Bārta keskasulaks. Aastani 2021 kuulus küla Grobiņa piirkonda.
Looduskaitse all on külas kasvav saar ümbermõõduga 4.18 ja kõrgusega 12 meetrit.
Aastal 2005 oli külas 200 elanikku. Aastal 2017 oli elanikke 273, aastal 2019 aga 266. Aastal 2020 oli elanikke 262.
Calafat
Calafat on linn Rumeenias Dolji maakonnas. Calafat asub ajaloolises Olteenia piirkonnas Doonau jõe kaldal Bulgaaria piiri ääres. Peaaegu Calafati vastas teisel poole Doonaud asub Bulgaaria linn Vidin.
Linna haldusalasse kuulu kolm küla: Basarabi, Ciupercenii Vechi ja Golenți.
2011. aasta rahvaloenduse andmetel oli Calafati elanikest rumeenlasi 89,79%, mustlasi 5,11% ja teistest rahvustest inimesi 0,17%.
Calafati on ürikutes esimest korda mainitud 1424. aastal.
Tšehhi 2022. aasta taliolümpiamängudel
Tšehhi osales 2022. aasta taliolümpiamängudel Pekingis 114 sportlasega, kes võistlesid 15 spordialal.
Olümpiavõitjaks tuli lumelaudur Ester Ledecká.
Aleksandr Golovin (jalgpallur)
Aleksandr Sergejevitš Golovin (vene keeles Александр Сергеевич Головин; sündinud 30. mail 1996 Kaltanis) on Venemaa jalgpallur, kes mängib poolkaitsjana Prantsusmaa kõrgliiga klubis Monaco ja Venemaa jalgpallikoondises.
Ta alustas klubikarjääri Moskva CSKA-s, mille meeskonnas debüteeris ta Venemaa kõrgliigas 2015. aastal. Hooajal 2015–16 tuli ta CSKA-ga Venemaa meistriks.
2013. aastal tuli Golovin Venemaa kuni 17-aastaste koondisega Euroopa omavanuste meistriks. Venemaa jalgpallikoondises tegi ta debüüdi 7. juunil 2015 sõprusmängus Valgevene vastu ja lõi selles mängus ka koondisekarjääri esimese värava. Ta on kuulunud Venemaa koondisse 2016. aasta Euroopa meistrivõistlustel, 2017. aasta FIFA konföderatsioonide karikaturniiril ja 2018. aasta maailmameistrivõistlustel.
Jevgeni Mravinski muusikafestival
Jevgeni Mravinski muusikafestival on aastast 1995 Narvas ja Narva-Jõesuus toimuv festival, mida korraldatakse 20. sajandi silmapaistva vene dirigendi Jevgeni Mravinski auks.
Festivali korraldaja on Narva linna kultuuriosakond, kunstiline juht on dirigent Anatoli Štšura.
Festivalil mängitakse sümfoonilist, koori- ja kammermuusikat.
Festivali aukülaline on olnud Jevgeni Mravinski lesk Aleksandra Vavilina-Mravinskaja (1928–2021), kes oli siis ka Peterburi Mravinski Ühingu president.
Strahlhorn
Strahlhorn on mägi Šveitsi Penniini Alpides, paiknedes Valais' kantonis Saas-Feest lõunas ja Zermattist idas. See asub mäestikus, mis eraldab Mattertali ja Saastali ning asub umbes poolel teel Rimpfischhorni ja Schwarzberghorni vahel.
Šveitsis on kolm vähemtuntud sama nimega tippu (3027 m, 3194 m, 3200 m).
thumb|none|250px|[[Monte Rosa ja Strahlhorn (paremal)]]
Neeru-sugusegmendid
Neeru-sugusegmentideks (inglise keeles renal sex segments) nimetatakse soomuseliste seltsi isasloomadel neerudes paiknevaid nefronite osi, mis toimivad sigimisperioodil lisa-suguelunditena.
Täiskasvanud isasmadudel suurenevad neerude (hüpertroofia) sugusegmendid plasmas ringlevate androgeenide toimel märkimisväärselt. Neeru-sugusegmentide anatoomia, füsioloogia ja morfoloogia varieeruvad liigiti. Suguküpsel harilikul rästikul võivad need moodustada kuni 1/2 neerudest.
Neeru-sugusegmentidena käsitletakse nefronites paiknevate neerutorukeste modifitseeritud osi, kus paiknevad graanulid reageerivad testosteroonile ja kolesteroolile.
Lisaks on tuvastatud mitmeid ensüüme.
Neeru-sugusegmentide esmakirjeldajaks 1866. aastal peetakse Gampertit.
Fred (eesnimi)
Fred on mehenimi.
Termoregulaator
Termoregulaator ehk temperatuuriregulaator (ingl thermostat) on seadis, mis koos andurite ja täituritega on ette nähtud masina, aparaadi,  tehnoloogilise protsessi või mingi piiratud keskkonna (ruumi) temperatuuri nõutavais piires hoidmiseks või soovitud seaduspärasusega muutmiseks, nt vastavalt programmile. Enamasti toimub reguleerimine automaatselt, (vt Automaatreguleerimine).
Termoregulaatorid võivad olla pidevatoimelised või positsioonregulaatorid. Pidevatolisimeed termoregulaatorid muudavad väljundit sujuvalt, proportsionaalselt sisendtemperatuuriga (proportsionaalreguleerimine), st,  mida kõrgem on temperatuur, seda suurem on väljundi väärtus või kasutatakse keerukamaid reguleerimisalgoritme prportsionaal-integraal  (PI) ja prportsionaal-integraal-diferentsiaal (PID) reguleerimist. Lihtsaim lahendus (positsioonreguleerimine), mida tihti kasutatakse on väljundi lülitamine sisse ja välja. Sellist reguleerimist nimetatakse kahepositsiooniliseks reguleerimiseks (ON-OF). Kahepositsioonilist temperatuuriregulaatorit nimetatakse ka temperatuurireleeks. Termorelee all mõeldakse siiski tihti spetsiifilist seadmete kaitsereleed, mitte termoregulaatorit.
Snaiperrelv
pisi|400px| [[SAKO TRG M10 .338 Lapua Magnum ]] Snaiperrelv (ka snaiperkarabiin, snaipervintpüss) on tulirelvast täpsusrelva mõiste sõjanduses ja õigusaktides, mida kasutatakse suurema täpsuse saamiseks pikematel laskekaugustel. Tavaliselt on täpsusrelvade omaduste parandamiseks lisatud relvale teleskoopsihik ning vähendatud igasuguseid kõrvalekaldeid tasakaalustatud salve ja kuuli asukohaga. Meedias kajastatakse täpsusrelva mõistet igasuguste relvade jaoks, millele on lisatud optiline sihik ning on kasutuses inimsihtmärgi vastu, kuigi täpsem oleks neid nimetada snaipri relvaks mitte snaiperrelvaks.
Sõjanduses on termin "snaiper" teada juba 18. sajandist, kuid vajadustele vastavad snaiperrelvad on arendatud märgatavalt hiljem. Teaduse ja tehnika areng, eriti teleskoopsihiku välja töötamine, on võimaldanud sõjaväel varustada erilise väljaõppe saanud sõdureid relvadega, mis on võimelised laskma märgatavalt kaugemale kui enamik armee relvi, jäädes siiski täpseks.
Klassifikatsioon
Nõuded snaiperrelvadele on tänapäeval enamasti seotud relvakasutajate erinevate vajadustega ja snaiperrelvad jaotatud kahte kategooriasse – militaar- ja politsei kasutuses olevad snaiperrelvad.
Militaarkasutuses olevad snaiperrelvad
pisi| PGM Hécate II Militaarkasutuseks mõeldud snaiperrelvad on loodud kestma kaua ehk need peavad olema väga hea vastupidavusega. Neil on oluline nii laskeulatus, usaldusväärsus, töövõime kui ka võimalus neid lahinguväljal vajadusel kiiresti, kergesti ja märkamatult parandada. See kõik on vaja saada aga ilma eriliste kaotusteta relva täpsuses. Lisaks juba nimetatud nõuetele tuleb arvestada ka sellega, et snaiper peab oma relva ja varustust olema võimeline pikki vahemaid kaasas kandma, mistõttu peab relv olema ka piisavalt kerge, et see liigselt koormav ei oleks.
Eestis on sõjaväe kasutuses üks suure kaliibriga relv ja üks pisut väiksema kaliibriga relv. Suurekaliibriliseks (12,7x99 mm NATO) on tehnikavastane prantslaste PGM Hécate II, mille efektiivseks laskeulatuseks loetakse 1800 m. Väikesem on Soomes toodetud Sako TRG, mis on 1500 m efektiivse laskeulatusega.
Politsei- ja turvatöös kasutatavad snaiperrelvad
pisi| H&K PSG1 Politsei kasutuses olevad snaiperrelvad on üldiselt keskendunud täpsusele. Laskeraadius nende juures väga rolli ei mängi, kuna linnastunud keskkonnas pole enamasti üle 200–300 meetri nii või naa nähtavust. Need relvad ei ole kasutuses aga lahingolukordades, vaid pigem terrorismi vastases või pantvangi olukorras. Kasutusvaldkonnast tulenevalt on samuti ebaoluline nende kerge kaal ja kohapeal parandatavus.
Nagu juba mainitud, on kõige olulisem politsei snaiperrelvade juures täpsus, kuna nendega peab olema võimalik tulistada näiteks terroristi käes olevat relva ilma ümber olevaid inimesi vigastamata. Selle saavutamiseks on kasutusel kaks erinevat meetodit. Võimalik on ehitada õigete parameetritega relv, või kohandada jahirelva nii, et see antud ülesande juures sobilik oleks.
Esimesed politsei kasutuses olevad snaiperrelvad arendas pärast Müncheni veresauna 1972. aasta suveolümpial välja Lõuna-Saksamaa politsei. Tänapäeval kasutab enamik maailma politsei ja turvaasutusi relvi, mis on loodud eesmärgiga täpselt tulistama pikalt vahemaalt. Üks tuntumaid politsei kasutuses olevaid snaiperrelvi on Heckler & Koch PSG1, mis on arendatud otseselt vastavaks eespool mainitud vajadustele täpsuses. Kohati nimetatakse seda ka ideaalseks näiteks politseile mõeldud snaiperrelva kohta.
Eristavad omadused
Snaiperrelva omadused varieeruvad laialt, olenevalt selle kasutajast ja kasutuseesmärgist. Omadused, mis eristavad snaiperrelva teistest relvadest, on üldiselt teleskoopsihik, märgatavalt pikem raud, laad, mis on loodud tulistama paigal olevast positsioonist ning toe ja erinevate lisade kasutamine.
Teleskoopsihik
Kõige suurem erinevus võrreldes teiste relvadega snaiperrelval on teleskoopsihiku olemasolu, mis on kindlasti olemas nii politsei kasutuses oleval snaiperrelval kui ka militaarkasutuses oleval täpsusrelval. Teleskoopsihikut on kerge eristada väiksematest optilistest sihtimisvahenditest, mida kasutatakse poolautomaat- või automaatrelvadel. Teleskoopsihiku eesmärk on võimaldada kasutajal näha kaugemale, läbi mille suurendada ka relva täpsust. Teleskoopsihiku juures on oluline nende suurendusvõime, mis on võrreldes teiste optiliste sihtimisvahenditega 4x kuni 40x suurem. Teravama pildi saamiseks kasutatakse teleskoopsihikutel ka märgatavalt suuremat läätse (40–50 mm läbimõõduga).
Kuna snaiperrelvade laskeraadius on küllaltki pikk, tuleb sihiku ehituse juures arvestada ka kuuli kõrvalekaldeid. Kuul võib trajektoorilt kalduda nii õhu liikumise tõttu kui ka gravitatsiooni pärast. Mainitud kõrvalekallete parandamiseks on teleskoopsihikutele joonistatud erinevad viidad, mis aitavad kasutajal sihtimist parandada.
Vinnastamine
Snaiperrelva valides, on võimalik valida kahe erineva vinnastusmeetodi vahel: manuaalne ehk siis käsitsi vinnastamine või poolautomaatne ehk tagasilöögi ajal vinnastamine. Enamasti määrab selle meetodi ära kasutaja vajadused. Mõlemal vinnastusmeetodil on oma plussid ja miinused. Manuaalne vinnastus on odavam toota ja rasketes tingimustes kergem hooldada, mis tähendab, et varitsusolukorras on see meetod usaldusväärsem tänu väiksemale arvule liikuvatele osadele. Samuti on see variant kergem, vähendades seega kogu relva kaalu. , on relvaga mugavam sihtida ka kitsastes olukordades. Ka laskmine on manuaalse vinnastamise korral kontrollitum aidates seeläbi snaipril oma asukohta varjatud hoida.
Poolautomaatsed relvad on aga mitmekülgsemad. Neid on võimalik kasutada nii lahing- kui snaiperrelvana ning ilmselgelt on nende laadimine kiirem, lubades seeläbi rohkem laske minutis. See annab eelise olukordades, kus tuleb mitu vastast kiiresti korraga tabada.
Manuaalse vinnastuse puuduseks on aga aeglus. Uus laadimine võtab aega ning on olukordi, kus seda ei ole. Teise meetodi puhul on relval aga suurem tagasilöök, mis tähendab, et iga lasu vahel tuleb uuesti sihtida ning relv vajab välist salve, mis võib kitsastes tingimustes sihtimist raskendada.
Padrun
Snaiperrelvade täpsuse ja laskekauguse määrab ära nende padruni suurus. Suurema läbimõõduga padruniga on võimalik lasta üle pikema vahemaa, jäädes siiski täpseks. Näiteks 7,62x39 mm padruniga relval on efektiivne laskekaugus ainult 350 meetrit, mis on Militaarkasutuse jaoks väga lühike maa. 14,5x114 mm padruniga relva efektiivne laskekaugus on aga 1800 kuni 2300m.
Militaarkasutuses olevatel snaiperrelvadel on oluline lihtsus ja kasutusmugavus nii snaipri enda kui ka juhtkonna jaoks, mistõttu on nendel relvadel kasutuses standardsed sõjaväe padrunid. Kuna sõjanduses toimuvad muudatused aegamisi ja hoolikalt kaalutledes, käib erinev lahingmoon tihti läbi katsetustest ning vastava relvaga valitakse kõige optimaalsem laskemoon. Ka politsei kaldub enamasti kasutama siiski nii-öelda vana ja kindlat laskemoona uue ja revolutsiooniliselt parema, kuid mitte nii kindla laskemoona asemel.
Praegune NATO standard on 7,62x51 mm NATO mille eellaseks on .308 Winchester, milleni jõuti 1950. aastal. Varem oli kasutuses 7,62x63 mm .30-06 Springfield (Ameerika Ühendriikides), 7,7x56 mm .303 British (Suurbritannias) ja 7,92x57 mm (8 mm Mauser) (Saksamaal). USA kasutas esimest (.30-06 Springfield) ka Vietnami sõjas 1970. aastatel. Praegu on NATO standard aga siiski enim kasutatud padrun nii sõjalises kui politsei kasutuses olevate snaiperrelvade jaoks.
Snaipritel on kasutuses ka varavastane laskemoon, millega on võimalik takistada näiteks sõidukeid, kahjustada varustust või hävitada ehitisi. Selle jaoks on kõige kasulikumad suure efektiivse laskekaugusega padrunid, kuna lühematel raadiustel on nende kineetiline energia märgatavalt suurem väiksemakaliibrilistest padrunitest. Suurema kaliibriga on võimalik lasta ka lõhkeaineid, turvist läbivaid ja süütavaid kuule ning mainitute kombinatsioone. Samuti on vara vastased relvad enamasti ka pool-automaatsed, tagamaks suurema tulejõu. Selliste relvade jaoks on loodud kahe-kolmeliikmelised snaiprite meeskonnad.
Raud
Snaiperrelvade vintraud (tavakeeles ka nn toru) on tootmise ajal käsitletud hoolikamalt, kui ülejäänud relvade omi. Sellel on teiste relvadega võrreldes raskem keskosa, et vähendada erinevusi esimese ehk külma relvaga lasu ja korduslaskude vahel. Samuti ei ole snaiperrelvade raud kroomitud, et vähendada defekte, mis võivad tekkida raua ebaühtlasel käsitlemisel. Seeläbi on raud aga vastuvõtlikum ilmastiku muutustele ja kulub kiiremini.
Kui relva ehitatakse, siis raud kinnitatakse snaiperrelval ainult päästiku juurest, et vähendada tagasilöögi efekti toele või snaiprile. Snaiperrelva raua esimene ots on tugevdatud, et vähendada asümmeetriat ning sellest tingitud kahjustusi raua ulatuses. Mõnel relval on tugevdatud ka teine ehk snaipri poolne ots, et tagasilöögil raua ots ei laskuks ning terve raud ei painduks. Tihti on täpsusrelvade raua ots tehtud nii, et sinna annaks kinnitada ka summuti.
Sõjaväelises kasutuses olevatel snaiperrelvadel on raua pikkus 609,6 mm või pikem, et padruni kütus täielikult ära põleks ning kuulile kogu võimaliku kiiruse annaks. Politsei kasutuses olevad snaiperrelvad võivad olla ka lühema rauaga, kuna nende sihtmärk on enamasti lähemal sõjalistest vastastest.
Relva pära ehk laad
Enamik snaiperrelvi on kohandatud põsetoega. See on paigutatud relva laadile nii, et kasutajal oleks võimalikult mugav näha läbi sihiku, kuna see asub kõrgemal kui klassikalised sihikud. Põsetugi on enamasti ka kohandatava kõrgusega. Mõned mudelid on ka kohandatava suurusega, et tagada suurem mugavus.
Võimekus
Relva võimekus on oluline spetsiaalse ülesande jaoks õige relva valimisel. Tähelepanu pööratakse kahele relva omadusele – täpsusele ja maksimaalsele efektiivsele laskeulatusele. Olenevalt ülesandest, on omaduste suhe erinev. Linnastunud keskkonnas on olulisem lasketäpsus samas kui lagendikel annab eelise just võimalikult suur laskeraadius. Sellest tingituna ei saa täpselt öelda, milline on kõige võimekam relv.
Alvine Konno
Alvine Konno (sünninimi Alvine Leesment; 30. märts 1901 – 18. märts 1994) oli Eesti NSV partei- ja riigitegelane.
Snaiperrelv
Täpsus
pisi| AWG22 ehk L115A3 Relvade täpsust mõõdetakse nurgaminutites (inglise keeles minute of angle ehk MOA). Tavalised lahingrelvad on enamasti täpsusega 3–6 MOA (nurgaminut), snaiperrelvade täpsus on sõjaväerelvadel 1–3 MOA. Politsei kasutuses olevad snaiperrelvad on märgatavalt täpsemad, nõudmisega 0.25–1.5 MOA, kuigi enamasti täpsemat kui 1 MOA ei ole politsei kasutuses vaja. Relva täpsus 1 MOA tähendab, et 5 lasu maksimaalne kaugusevahe võib olla 69% täpsusega 800 m pealt 23,3 cm. See tähendab, et lask läheb 800 m pealt inimese suurusele objektile pihta.
Alvine Konno
Ta sündis Jaroslavli oblastis, kuhu tema vanemad Juhan ja Kadri Leesment kolisid enne Oktoobrirevolutsiooni, tuli Eestisse pärast Teist maailmasõda.